title: 2013/106/ЕС: Решение на Европейския съвет от 11 май 2012 година за разглеждане от Конференция на представителите на правителствата на държавите-членки на предложеното от ирландското правителство изменение на Договорите под формата на Протокол по повод на загрижеността на ирландските граждани относно Договора от Лисабон, който да бъде приложен към Договора за Европейския съюз и Договора за функционирането на Европейския съюз, и за несвикване на Конвент#Протокол по повод на загрижеността на ирландските граждани относно Договора от Лисабон

text:
               2.3.2013

               BG

               Официален вестник на Европейския съюз

               L 60/129

         РЕШЕНИЕ НА ЕВРОПЕЙСКИЯ СЪВЕТ
   от 11 май 2012 година
   за разглеждане от Конференция на представителите на правителствата на държавите-членки на предложеното от ирландското правителство изменение на Договорите под формата на Протокол по повод на загрижеността на ирландските граждани относно Договора от Лисабон, който да бъде приложен към Договора за Европейския съюз и Договора за функционирането на Европейския съюз, и за несвикване на Конвент
   (2013/106/ЕС)
   ЕВРОПЕЙСКИЯТ СЪВЕТ,
   като взе предвид Договора за Европейския съюз, и по-специално член 48, параграф 3 от него,
   като взе предвид предложението за изменение на Договорите, представено пред Съвета от ирландското правителство на 20 юли 2011 г. и внесено в Европейския съвет от Съвета на 12 октомври 2011 г.,
   като взе предвид одобрението на Европейския парламент да не се свиква Конвент (1),
   като взе предвид становището на Европейския парламент (2),
   след уведомяване на националните парламенти за предложението,
   като взе предвид становището на Европейската комисия (3),
   като има предвид, че:

               (1)

               На 18—19 юни 2009 г. държавните и правителствените ръководители на 27-те държави-членки на Европейския съюз, заседаващи в рамките на Европейския съвет, приеха решение по повод на загрижеността на ирландските граждани относно Договора от Лисабон и заявиха, че при сключването на следващия договор за присъединяване ще изложат разпоредбите на това решение в протокол, който съгласно съответните им конституционни изисквания да бъде приложен към Договора за Европейския съюз (ДЕС) и Договора за функционирането на Европейския съюз (ДФЕС).

               (2)

               На 20 юли 2011 г. ирландското правителство представи, в съответствие с член 48, параграф 2, първо изречение от ДЕС, предложение за изменение на Договорите под формата на Протокол по повод на загрижеността на ирландските граждани относно Договора от Лисабон.

               (3)

               На 12 октомври 2011 г., в съответствие с член 48, параграф 2, трето изречение от ДЕС, предложението на ирландското правителство беше внесено от Съвета в Европейския съвет. Националните парламенти също бяха уведомени за него.

               (4)

               На заседанието си от 23 октомври 2011 г. Европейският съвет реши, в съответствие с член 48, параграф 3, първа алинея от ДЕС, да се консултира с Европейския парламент и с Комисията относно предлаганите изменения. Освен това той реши, в съответствие с член 48, параграф 3, втора алинея от ДЕС, да поиска одобрението на Европейския парламент да не се свиква Конвент, тъй като по негово мнение обхватът на предлаганите изменения не оправдава свикването му.

               (5)

               На 18 април 2012 г. Европейският парламент прие становище в подкрепа на предлаганите изменения. Европейският парламент даде и одобрението си за решението да не се свиква Конвент, тъй като обхватът на предлаганите изменения не оправдава това. На 4 май 2012 г. Комисията прие становище в подкрепа на предлаганите изменения.

               (6)

               Следователно, в съответствие с член 48, параграф 3, втора алинея от ДЕС, е целесъобразно Европейският съвет да реши, че предложените от ирландското правителство изменения следва да бъдат разгледани от Конференция на представителите на правителствата на държавите-членки, да определи мандат за Конференцията и да реши да не свиква Конвент,

         ПРИЕ НАСТОЯЩОТО РЕШЕНИЕ:
   Член 1
   Европейският съвет решава предложените от ирландското правителство изменения под формата на Протокол по повод на загрижеността на ирландските граждани относно Договора от Лисабон, който да бъде приложен към Договора за Европейския съюз и към Договора за функционирането на Европейския съюз, както са приложени към настоящото решение, което ще представлява мандат на посочената Конференция, да бъдат разгледани от Конференция на представителите на правителствата на държавите-членки. Предвид обхвата на предлаганите изменения не се свиква Конвент съгласно член 48, параграф 3 от Договора за Европейския съюз.
   Член 2
   Настоящото решение влиза в сила в деня на приемането му.

      Съставено в Брюксел на 11 май 2012 година.

            За Европейския съвет

            Председател

         H. VAN ROMPUY

      (1)  Одобрение от 18 април 2012 г. (все още непубликувано в Официален вестник).

      (2)  Становище от 18 април 2012 г. (все още непубликувано в Официален вестник).

      (3)  Становище от 4 май 2012 г. (все още непубликувано в Официален вестник).

      ПРОТОКОЛ
      по повод на загрижеността на ирландските граждани относно Договора от Лисабон
      КРАЛСТВО БЕЛГИЯ,
      РЕПУБЛИКА БЪЛГАРИЯ,
      ЧЕШКАТА РЕПУБЛИКА,
      КРАЛСТВО ДАНИЯ,
      ФЕДЕРАЛНА РЕПУБЛИКА ГЕРМАНИЯ,
      РЕПУБЛИКА ЕСТОНИЯ,
      ИРЛАНДИЯ,
      РЕПУБЛИКА ГЪРЦИЯ,
      КРАЛСТВО ИСПАНИЯ,
      ФРЕНСКАТА РЕПУБЛИКА,
      ИТАЛИАНСКАТА РЕПУБЛИКА,
      РЕПУБЛИКА КИПЪР,
      РЕПУБЛИКА ЛАТВИЯ,
      РЕПУБЛИКА ЛИТВА,
      ВЕЛИКОТО ХЕРЦОГСТВО ЛЮКСЕМБУРГ,
      УНГАРИЯ,
      МАЛТА,
      КРАЛСТВО НИДЕРЛАНДИЯ,
      РЕПУБЛИКА АВСТРИЯ,
      РЕПУБЛИКА ПОЛША,
      ПОРТУГАЛСКАТА РЕПУБЛИКА,
      РУМЪНИЯ,
      РЕПУБЛИКА СЛОВЕНИЯ,
      СЛОВАШКАТА РЕПУБЛИКА,
      РЕПУБЛИКА ФИНЛАНДИЯ,
      КРАЛСТВО ШВЕЦИЯ,
      ОБЕДИНЕНОТО КРАЛСТВО ВЕЛИКОБРИТАНИЯ И СЕВЕРНА ИРЛАНДИЯ,
      наричани по-нататък „ВИСОКОДОГОВАРЯЩИТЕ СЕ СТРАНИ“,
      КАТО ПРИПОМНЯТ решението на държавните и правителствените ръководители на 27-те държави-членки на Европейския съюз, заседавали в рамките на Европейския съвет на 18—19 юни 2009 г., по повод на загрижеността на ирландските граждани относно Договора от Лисабон;
      КАТО ПРИПОМНЯТ декларацията на държавните и правителствените ръководители, заседавали в рамките на Европейския съвет на 18—19 юни 2009 г., че при сключването на следващия договор за присъединяване ще изложат разпоредбите на посоченото решение в протокол, който съгласно съответните им конституционни изисквания да бъде приложен към Договора за Европейския съюз и Договора за функционирането на Европейския съюз;
      КАТО ОТБЕЛЯЗВАТ, че високодоговарящите се страни са подписали Договора между високодоговарящите се страни и Република Хърватия за присъединяване на Република Хърватия към Европейския съюз;
      СЕ СПОРАЗУМЯХА ПО следните разпоредби, които се прилагат към Договора за Европейския съюз и Договора за функционирането на Европейския съюз:
      ДЯЛ I

         ПРАВО НА ЖИВОТ, СЕМЕЙСТВО И ОБРАЗОВАНИЕ

      Член 1
      Нито една разпоредба на Договора от Лисабон, даваща правен статут на Хартата на основните права на Европейския съюз, нито разпоредбите му в областта на свободата, сигурността и правосъдието не засягат по никакъв начин обхвата и приложимостта на предвидените в Конституцията на Ирландия разпоредби относно защитата на правото на живот — в член 40.3.1, 40.3.2 и 40.3.3, закрилата на семейството — в член 41, и защитата на правата по отношение на образованието — в членове 42, 44.2.4 и 44.2.5.
      ДЯЛ II

         ДАНЪЧНО ОБЛАГАНЕ

      Член 2
      Нито една разпоредба на Договора от Лисабон не изменя по никакъв начин и за никоя държава-членка обхвата на компетентността на Европейския съюз или нейното упражняване по отношение на данъчната област.
      ДЯЛ III

         СИГУРНОСТ И ОТБРАНА

      Член 3
      Дейността на Съюза на международната сцена се ръководи от принципите на демокрацията, правовата държава, универсалността и неделимостта на правата на човека и на основните свободи, зачитането на човешкото достойнство, принципите на равенство и солидарност и зачитането на принципите на Устава на Организацията на обединените нации и на международното право.
      Общата политика за сигурност и отбрана на Съюза е неразделна част от общата външна политика и политика на сигурност и предоставя на Съюза оперативен капацитет за осъществяването на мисии извън територията на Съюза за поддържане на мира, предотвратяване на конфликти и укрепване на международната сигурност, в съответствие с принципите на Устава на Организацията на обединените нации.
      Тя не засяга политиката за сигурност и отбрана на отделните държави-членки, включително Ирландия, нито задълженията на която и да е държава-членка.
      Договорът от Лисабон не засяга и не накърнява традиционната политика на военен неутралитет на Ирландия.
      Държавите-членки, включително Ирландия, са тези, които в дух на солидарност и без да накърняват традиционната ѝ политика на военен неутралитет, ще определят характера на помощта или съдействието, които да бъдат предоставени на държава-членка, станала обект на терористично нападение или жертва на въоръжено нападение на нейна територия.
      Всяко решение за преминаване към обща отбрана ще изисква взето с единодушие решение на Европейския съвет. Държавите-членки, включително Ирландия, ще решават, в съответствие с разпоредбите на Договора от Лисабон и с конституционните си изисквания, дали да възприемат обща отбрана или не.
      Настоящият дял не засяга и не накърнява позицията или политиката на която и да било друга държава-членка в областта на сигурността и отбраната.
      Всяка отделна държава-членка ще решава, в съответствие с разпоредбите на Договора от Лисабон и с изискванията на вътрешноправните си норми, дали да участва в постоянно структурирано сътрудничество или в Европейската агенция по отбраната.
      Договорът от Лисабон не предвижда създаването на европейска армия, нито задължителна военна служба в която и да било военна формация.
      Договорът не засяга правото на Ирландия или на която и да е друга държава-членка да определят сами характера и обема на разходите си за отбрана и сигурност или характера на отбранителните си способности.
      Ирландия или която и да е друга държава-членка ще решават, в съответствие с изискванията на вътрешноправните си норми, дали да участват във военна операция или не.
      ДЯЛ IV

         ЗАКЛЮЧИТЕЛНИ РАЗПОРЕДБИ

      Член 4
      Настоящият протокол остава открит за подписване от високодоговарящите се страни до 30 юни 2012 г.
      Настоящият протокол се ратифицира от високодоговарящите се страни и от Република Хърватия, в случай че настоящият протокол не е влязъл в сила към датата на присъединяването на Република Хърватия към Европейския съюз, в съответствие с техните конституционни изисквания. Ратификационните инструменти се депозират при правителството на Италианската република.
      Настоящият протокол влиза в сила, при възможност, на 30 юни 2013 г., при условие че са депозирани всички ратификационни инструменти, или ако този срок не се спази, на първия ден от месеца, следващ този, през който е депозиран ратификационният инструмент от последната държава-членка, която е предприела тази стъпка.
      Член 5
      Настоящият протокол, съставен в единствен екземпляр на английски, български, гръцки, датски, естонски, ирландски, испански, италиански, латвийски, литовски, малтийски, немски, нидерландски, полски, португалски, румънски, словашки, словенски, унгарски, фински, френски, чешки и шведски език, като всички текстове са еднакво автентични, се депозира в архивите на правителството на Италианската република, което изпраща заверено копие до всяко от правителствата на останалите държави-членки.
      След като Република Хърватия бъде обвързана от настоящия протокол съгласно член 2 от Акта относно условията за присъединяване на Република Хърватия, текстът на настоящия протокол на хърватски език, който е еднакво автентичен с текстовете, посочени в първа алинея, също се депозира в архивите на правителството на Италианската република, което изпраща заверено копие до всяко от правителствата на останалите държави-членки.

         В ДОКАЗАТЕЛСТВО ЗА КОЕТО долуподписаните упълномощени представители положиха подписите си под настоящия протокол.
         Съставено в Брюксел на тринадесети юни две хиляди и дванадесета година.
         Hecho en Bruselas, el trece de junio de dos mil doce.
         V Bruselu dne třináctého června dva tisíce dvanáct.
         Udfærdiget i Bruxelles den trettende juni to tusind og tolv.
         Geschehen zu Brüssel am dreizehnten Juni zweitausendzwölf.
         Kahe tuhande kaheteistkümnenda aasta juunikuu kolmeteistkümnendal päeval Brüsselis.
         Έγινε στις Βρυξέλλες, στις δέκα τρεις Ιουνίου δύο χιλιάδες δώδεκα.
         Done at Brussels on the thirteenth day of June in the year two thousand and twelve.
         Fait à Bruxelles, le treize juin deux mille douze.
         Arna dhéanamh sa Bhruiséil, an tríú lá déag de Mheitheamh an bhliain dhá mhíle agus a dó dhéag.
         Fatto a Bruxelles, addì tredici giugno duemiladodici.
         Briselē, divi tūkstoši divpadsmitā gada trīspadsmitajā jūnijā.
         Priimta du tūkstančiai dvyliktų metų birželio tryliktą dieną Briuselyje.
         Kelt Brüsszelben, a kétezer-tizenkettedik év június havának tizenharmadik napján.
         Magħmul fi Brussell, fit-tlettax-il jum ta’ Ġunju tas-sena elfejn u tnax.
         Gedaan te Brussel, de dertiende juni tweeduizend twaalf.
         Sporządzono w Brukseli dnia trzynastego czerwca roku dwa tysiące dwunastego.
         Feito em Bruxelas, em treze de junho de dois mil e doze.
         Întocmit la Bruxelles la treisprezece iunie două mii doisprezece.
         V Bruseli dňa trinásteho júna dvetisícdvanásť.
         V Bruslju, dne trinajstega junija leta dva tisoč dvanajst.
         Tehty Brysselissä kolmantenatoista päivänä kesäkuuta vuonna kaksituhattakaksitoista.
         Som skedde i Bryssel den trettonde juni tjugohundratolv.

            Voor het Koninkrijk België
            Pour le Royaume de Belgique
            Für das Königreich Belgien

            Deze handtekening verbindt eveneens de Vlaamse Gemeenschap, de Franse Gemeenschap, de Duitstalige Gemeenschap, het Vlaamse Gewest, het Waalse Gewest en het Brussels Hoofdstedelijk Gewest.
            Cette signature engage également la Communauté française, la Communauté flamande, la Communauté germanophone, la Région wallone, la Région flamande et la Région de Bruxelles-Capitale.
            Diese Unterschrift bindet zugleich die Deutschsprachige Gemeinschaft, die Flämische Gemeinschaft, die Französische Gemeinschaft, die Wallonische Region, die Flämische Region und die Region Brüssel-Hauptstadt.

            За Република България

            Za Českou republiku

            For Kongeriget Danmark

            Für die Bundesrepublik Deutschland

            Eesti Vabariigi nimel

            Thar cheann Na hÉireann
            For Ireland

            Για την Ελληνική Δημοκρατία

            Por el Reino de España

            Pour la République française

            Per la Repubblica italiana

            Για την Κυπριακή Δημοκρατία

            Latvijas Republikas vārdā –

            Lietuvos Respublikos vardu

            Pour le Grand-Duché de Luxembourg

            Magyarország részéről

            Għal Malta

            Voor het Koninkrijk der Nederlanden

            Für die Republik Österreich

            W imieniu Rzeczypospolitej Polskiej

            Pela República Portuguesa

            Pentru România

            Za Republiko Slovenijo

            Za Slovenskú republiku

            Suomen tasavallan puolesta
            För Republiken Finland

            För Konungariket Sverige

            For the United Kingdom of Great Britain and Northern Ireland


title: 2012/554/ЕС: Решение на Европейския парламент от 10 май 2012 година относно освобождаването от отговорност във връзка с изпълнението на общия бюджет на Европейския съюз за финансовата 2010 година, раздел IV — Съд#Резолюция на Европейския парламент от 10 май 2012 година съдържаща забележките, които са неразделна част от решението за освобождаване от отговорност във връзка с изпълнението на общия бюджет на Европейския съюз за финансовата 2010 година, раздел IV — Съд

text:
               17.10.2012

               BG

               Официален вестник на Европейския съюз

               L 286/100

         РЕШЕНИЕ НА ЕВРОПЕЙСКИЯ ПАРЛАМЕНТ
   от 10 май 2012 година
   относно освобождаването от отговорност във връзка с изпълнението на общия бюджет на Европейския съюз за финансовата 2010 година, раздел IV — Съд
   (2012/554/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид общия бюджет на Европейския съюз за финансовата 2010 година (1),

               —

               като взе предвид годишните отчети на Европейския съюз за финансовата 2010 година (COM(2011) 473 - C7-0259/2011) (2),

               —

               като взе предвид годишния доклад на Съда пред органа по освобождаване от отговорност относно вътрешните одити, осъществени през 2010 г.,

               —

               като взе предвид годишния доклад на Сметната палата за изпълнението на бюджета за финансовата 2010 година, придружен от отговорите на институциите (3),

               —

               като взе предвид декларацията за достоверност (4) относно надеждността и точността на отчетите, както и законосъобразността и редовността на свързаните с тях операции, предоставена от Сметната палата за финансовата 2010 година съгласно член 287 от Договора за функционирането на ЕС,

               —

               като взе предвид член 314, параграф 10 и членове 317, 318 и 319 от Договора за функционирането на ЕС,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (5), и по-специално членове 50, 86, 145, 146 и 147 от него,

               —

               като взе предвид член 77 и приложение VI към своя правилник,

               —

               като взе предвид доклада на Комисията по бюджетен контрол (A7-0088/2012),

               1.

               Освобождава от отговорност секретаря на Съда във връзка с изпълнението на бюджета на Съда за финансовата 2010 година.

               2.

               Представя своите забележки в резолюцията по-долу.

               3.

               Възлага на своя председател да предаде настоящото решение, както и резолюцията, която е неразделна част от него, на Съвета, Комисията, Съда на Европейския съюз, Сметната палата, Европейския омбудсман и на Европейския надзорен орган по защита на данните и да осигури публикуването им в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ L 64, 12.3.2010 г.

      (2)  ОВ C 332, 14.11.2011 г., стр. 1.

      (3)  ОВ C 326, 10.11.2011 г., стр. 1.

      (4)  ОВ C 332, 14.11.2011 г., стр. 134.

      (5)  ОВ L 248, 16.9.2002 г., стр. 1.

      РЕЗОЛЮЦИЯ НА ЕВРОПЕЙСКИЯ ПАРЛАМЕНТ
      от 10 май 2012 година
      съдържаща забележките, които са неразделна част от решението за освобождаване от отговорност във връзка с изпълнението на общия бюджет на Европейския съюз за финансовата 2010 година, раздел IV — Съд
      ЕВРОПЕЙСКИЯТ ПАРЛАМЕНТ,

                  —

                  като взе предвид общия бюджет на Европейския съюз за финансовата 2010 година (1),

                  —

                  като взе предвид годишните отчети на Европейския съюз за финансовата 2010 година (COM(2011) 473 – C7-0259/2011) (2),

                  —

                  като взе предвид годишния доклад на Съда пред органа по освобождаване от отговорност относно вътрешните одити, осъществени през 2010 г.,

                  —

                  като взе предвид годишния доклад на Сметната палата за изпълнението на бюджета за финансовата 2010 година, придружен от отговорите на проверените институции (3),

                  —

                  като взе предвид декларацията за достоверност (4) относно надеждността и точността на отчетите, както и законосъобразността и редовността на свързаните с тях операции, предоставена от Сметната палата за финансовата 2010 година съгласно член 287 от Договора за функционирането на ЕС,

                  —

                  като взе предвид член 314, параграф 10 и членове 317, 318 и 319 от Договора за функционирането на ЕС,

                  —

                  като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (5), и по-специално членове 50, 86, 145, 146 и 147 от него,

                  —

                  като взе предвид член 77 и приложение VI към своя правилник,

                  —

                  като взе предвид доклада на Комисията по бюджетен контрол (A7-0088/2012),

                  1.

                  Подчертава, че в своя годишен доклад за 2010 г. Сметната палата посочва, че „няма констатации и оценки по отношение на Съда“ (вж. точка 7.23).

                  2.

                  Приветства факта, че въз основа на извършената одитна дейност Сметната палата заключава, че за годината, приключила на 31 декември 2010 г., плащанията за административни и други разходи на институциите и органите не са засегнати от съществени грешки; вероятният процент грешки в областта на административните разходи като цяло се оценява на 0,4 % (вж. точки 7.9 и 7.10).

                  3.

                  Констатира, че през 2010 г. Съдът е разполагал с бюджетни кредити за поети задължения с общ размер от 331 000 000 EUR (318 000 000 EUR през 2009 г.), при степен на усвояване от 97,9 % (98,50 % през 2009 г.); подчертава, че бюджетът на Съда е с чисто административен характер, като 75 % от средствата се изразходват за лицата, работещи в институцията, а 25 % – за сгради, обзавеждане, оборудване и различни оперативни разходи.

                  4.

                  Припомня, че през 2009 г. е извършена задълбочена оценка на системите за наблюдение и контрол на Съда; подчертава, че Сметната палата е установила, че въведените системи за наблюдение и контрол работят ефективно по отношение на откриването на евентуалните грешки и изключения.

                  5.

                  Припомня също, че през 2009 г. Сметната палата посочва, че Съдът не е предвидил изтичането на срока на един рамков договор; отбелязва обясненията, дадени от Съда в неговия годишен доклад за дейността за 2010 г. (6) относно законосъобразността на избраната процедура; отбелязва, че подобреното управление на данните относно договорите в интегрираната система за управление SAP (инструмент за бюджетно и финансово управление) следва да позволи избягването на подобна ситуация в бъдеще.

                  6.

                  Отбелязва със задоволство, че Дирекцията за устни преводи е изпълнила препоръките на вътрешния одитор по отношение на управлението на устните преводи и на разходите за външни устни преводачи и че ще бъде извършена последваща проверка на правилното функциониране на тези служби.

                  7.

                  Отбелязва, че през 2009 г. Генералната дирекция за инфраструктура състави план за действие, за да изпълни основните препоръки на вътрешния одитор по отношение на управлението и съхранението на произведения на изкуството; желае да бъде информиран за постигнатия напредък в годишния доклад за дейността за 2011 г.

                  8.

                  Отбелязва, че компетентната служба е извършила два вътрешни одита на управлението на касовите средства, банковите сметки и извършването на плащанията, както и на дневните надбавки; желае да бъде информиран за изпълнението на препоръките в годишния доклад за дейността.

                  9.

                  Приветства факта, че разработването на приложението „e-Curia“, което позволява подаване и връчване на материалите по делата по електронен път, навлезе в тестова фаза през 2010 г. с участието на две държави членки; „e-Curia“ трябва в крайна сметка да позволи премахването на голяма част от размяната на кореспонденция, цифровизацията на входящите и изходящите материали по делата и оптимизацията на вътрешните работни потоци.

                  10.

                  Отбелязва със задоволство, че Съдът е разгледал въпроса за устните преводи в годишния си доклад за дейността за финансовата 2010 година, както беше поискано от Парламента в неговата резолюция от 10 май 2011 г. (7) относно освобождаването от отговорност за финансовата 2009 година (параграф 14); констатира значително увеличение на броя на заседанията (+ 27 %), главно поради разширяването и влизането в сила на Договора от Лисабон:

                     Брой на заседанията
                      (8)

                              С устен

                              2004 г.

                              2005 г.

                              2006 г.

                              2007 г.

                              2008 г.

                              2009 г.

                              2010 г.

                              Съдебни заседания

                              350

                              411

                              366

                              369

                              517

                              454

                              520

                              Други заседания

                              63

                              51

                              78

                              54

                              30

                              37

                              102

                              Общо заседания

                              413

                              462

                              444

                              423

                              547

                              491

                              622

                  11.

                  Подчертава важността на междуинституционалното сътрудничество в контекста на управлението и набирането на устни преводачи.

                  12.

                  Отбелязва със задоволство, че през април 2011 г. Съдът е представил на бюджетните органи актуализиран план за инвестиции в недвижими имоти за периода 2011—2013 г., който се ръководи от две основни цели: от една страна, да събере всички служби на Съда на едно място, а от друга страна, Съдът да стане собственик на сградите; отбелязва, че разходите за строителство се изчисляват на приблизително 355 300 000 EUR, като балансът за консолидиране е от порядъка на 40 000 000 EUR в края на 2010 г.

                  13.

                  Изразява задоволство, че съдебната статистика на Съда за 2010 г. сочи като цяло запазване на производителността и подобряване на ефикасността по отношение на продължителността на производствата: 16,1 месеца за преюдициалните запитвания, 16,7 месеца за преките искове (срещу 17,1 месеца през 2009 г.) и 14,3 месеца за обжалванията (срещу 15,4 месеца през 2009 г.).

                  14.

                  Очаква да види допълнително намаляване на продължителността на производствата; в тази връзка счита, че вътрешната реорганизация и преразпределението на специализирания персонал в съответните му области на компетентност би могло да бъде полезно за такава цел.

                  15.

                  Изразява загриженост поради силното увеличение на броя на образуваните дела (631 през 2010 г.) пред Съда, докато същевременно броят на приключените дела остава стабилен; отбелязва също, че броят на висящите дела пред Съда достига 799 за въпросната година, въпреки че средната продължителност на производствата е на най-ниското си ниво, а именно 16,1 месеца на процедура:

                     Обща дейност на Съда
                      (9)

                              Дела

                              2006 г.

                              2007 г.

                              2008 г.

                              2009 г.

                              2010 г.

                              Образувани дела

                              537

                              581

                              593

                              562

                              631

                              Приключени дела

                              546

                              570

                              567

                              588

                              574

                              Висящи дела

                              731

                              742

                              768

                              742

                              799

                  16.

                  Отбелязва със загриженост силното увеличение на броя на образуваните дела (636 през 2010 г.) пред Общия съд; констатира, че броят на приключените дела е малко по-нисък; броят на висящите дела пред Общия съд обаче е достигнал 1 300, въпреки намаляването на средната продължителност на производството (27,2 месеца през 2009 г. и 24,7 месеца през 2010 г.):

                     Обща дейност на Общия съд
                      (10)

                              Дела

                              2006 г.

                              2007 г.

                              2008 г.

                              2009 г.

                              2010 г.

                              Образувани дела

                              432

                              522

                              629

                              568

                              636

                              Приключени дела

                              436

                              397

                              605

                              555

                              527

                              Висящи дела

                              1 029

                              1 154

                              1 178

                              1 191

                              1 300

                  17.

                  Следователно подкрепя инициативата на Съда, който в края на март 2011 г. представи на двете подразделения на законодателния орган предложение за реформа на правилника си (реформата предвижда по-конкретно назначаването на 12 допълнителни съдии в Общия съд); счита, че тази инициатива следва да се проведе по възможно най-рентабилния начин на изпълнение; изразява надежда, че структурните мерки ще могат да бъдат одобрени в началото на 2012 г. с оглед на тяхното изпълнение възможно най-скоро през същата година.

                  18.

                  Изисква към годишния доклад за дейността да бъде добавена и подробна таблица за всички служители на Съда, класифицирани по категория, степен, пол, участие в професионално обучение и националност; при все това приветства изчерпателната информация относно управлението на персонала, която е предоставена от Съда в годишния му доклад за дейността, и отговора, даден от Съда, на допълнителните въпроси на Парламента в тази връзка; изисква тази информация да се включва автоматично в доклада на Съда отсега нататък и Съдът да предоставя сведения за резултатите от използването на възможността за дистанционна работа и гъвкаво работно време от неговите служители.

         (1)  ОВ L 64, 12.3.2010 г.

         (2)  ОВ C 332, 14.11.2011 г., стр. 1.

         (3)  ОВ C 326, 10.11.2011 г., стр. 1.

         (4)  ОВ C 332, 14.11.2011 г., стр. 134.

         (5)  ОВ L 248, 16.9.2002 г., стр. 1.

         (6)  Годишен доклад за дейността за финансовата 2010 година, стр. 91.

         (7)  ОВ L 250, 27.9.2011 г., стр. 90.

         (8)  Годишен доклад за дейността за финансовата 2010 година, стр. 54.

         (9)  Годишен доклад за дейността за финансовата 2010 година, стр. 6.

         (10)  Годишен доклад за дейността за финансовата 2010 година, стр. 8.


title: 2013/592/ЕС: Решение на Европейския парламент от 17 април 2013 година относно освобождаването от отговорност във връзка с изпълнението на бюджета на Европейската железопътна агенция за финансовата 2011 година#Резолюция на Европейския парламент от 17 април 2013 година съдържаща забележките, които са неразделна част от решението относно освобождаването от отговорност във връзка с изпълнението на бюджета на Европейската железопътна агенция за финансовата 2011 година

text:
               16.11.2013

               BG

               Официален вестник на Европейския съюз

               L 308/277

         РЕШЕНИЕ НА ЕВРОПЕЙСКИЯ ПАРЛАМЕНТ
   от 17 април 2013 година
   относно освобождаването от отговорност във връзка с изпълнението на бюджета на Европейската железопътна агенция за финансовата 2011 година
   (2013/592/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейската железопътна агенция за финансовата 2011 година,

               —

               като взе предвид доклада на Сметната палата относно годишните отчети на Европейската железопътна агенция за финансовата 2011 година, придружен от отговорите на Агенцията (1),

               —

               като взе предвид препоръката на Съвета от 12 февруари 2013 г. (05753/2013 – C7-0041/2013),

               —

               като взе предвид член 319 от Договора за функционирането на Европейския съюз,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета (3), и по-специално член 208 от него,

               —

               — като взе предвид Регламент (ЕО) № 881/2004 на Европейския парламент и на Съвета от 29 април 2004 година за създаване на Европейска железопътна агенция („Регламент за създаване на Агенция“) (4), и по-специално член 39 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (5), и по-специално член 94 от него,

               —

               като взе предвид член 77 и приложение VI към своя правилник,

               —

               като взе предвид доклада на Комисията по бюджетен контрол и становището на Комисията по транспорт и туризъм (A7–0103/2013),

               1.

               Освобождава от отговорност изпълнителния директор на Европейската железопътна агенция във връзка с изпълнението на бюджета на Агенцията за финансовата 2011 година.

               2.

               Представя своите забележки в резолюцията по-долу.

               3.

               Възлага на своя председател да предаде настоящото решение, както и резолюцията, която е неразделна част от него, на изпълнителния директор на Европейската железопътна агенция, на Съвета, Комисията и Сметната палата и да осигури публикуването им в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ C 388, 15.12.2012 г., стр. 145.

      (2)  ОВ L 248, 16.9.2002 г., стр. 1.

      (3)  ОВ L 298, 26.10.2012 г., стр. 1.

      (4)  ОВ L 164, 30.4.2004 г., стр. 1.

      (5)  ОВ L 357, 31.12.2002 г., стр. 72.

      РЕЗОЛЮЦИЯ НА ЕВРОПЕЙСКИЯ ПАРЛАМЕНТ
      от 17 април 2013 година
      съдържаща забележките, които са неразделна част от решението относно освобождаването от отговорност във връзка с изпълнението на бюджета на Европейската железопътна агенция за финансовата 2011 година
      ЕВРОПЕЙСКИЯТ ПАРЛАМЕНТ,

                  —

                  като взе предвид окончателните годишни отчети на Европейската железопътна агенция за финансовата 2011 година,

                  —

                  като взе предвид доклада на Сметната палата относно годишните отчети на Европейската железопътна агенция за финансовата 2011 година, придружен от отговорите на Агенцията (1),

                  —

                  като взе предвид препоръката на Съвета от 12 февруари 2013 г. (05753/2013 – C7-0041/2013),

                  —

                  като взе предвид член 319 от Договора за функционирането на Европейския съюз,

                  —

                  като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

                  —

                  като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета (3), и по-специално член 208 от него,

                  —

                  като взе предвид Регламент (ЕО) № 881/2004 на Европейския парламент и на Съвета от 29 април 2004 година за създаване на Европейска железопътна агенция („Регламент за създаване на Агенция“) (4), и по-специално член 39 от него,

                  —

                  като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (5), и по-специално член 94 от него,

                  —

                  като взе предвид член 77 и приложение VI към своя правилник,

                  —

                  като взе предвид доклада на Комисията по бюджетен контрол и становището на Комисията по транспорт и туризъм (A7–0103/2013),

                  A.

                  като има предвид декларацията на Сметната палата, че е получила достатъчна увереност, че годишните отчети на Европейската железопътна агенция („Агенцията“) за финансовата 2011 година са надеждни и че свързаните с тях операции са законосъобразни и редовни;

                  Б.

                  като има предвид, че на 10 май 2012 г. Парламентът освободи изпълнителния директор на Агенцията от отговорност във връзка с изпълнението на бюджета на Агенцията за финансовата 2010 година (6) и в резолюцията, придружаваща решението за освобождаване от отговорност, Парламентът, наред с другото:

                              —

                              изрази съжаление поради факта, че грешки в бюджетните прогнози са довели до отмяната или забавянето на определени инвестиции; настоятелно призова Агенцията да информира незабавно органа по освобождаване от отговорност за предприетите мерки, за да се даде възможност за по-добро прогнозиране на разходите,

                              —

                              припомни, че Агенцията вече е пренесла значителна сума от бюджетните кредити през финансовата 2008 и 2009 година за финансовата 2010 година; счете, че тези тежки нарушения на принципа на ежегодност на бюджета не могат да бъдат допускани в бъдеще и че в случай на ново нарушение на този бюджетен принцип освобождаването от отговорност във връзка с изпълнението на бюджета следва да бъде отказано; призова Агенцията да предприеме мерките, изисквани за незабавно поправяне на положението,

                              —

                              счете, че Агенцията не е предприела адекватни мерки за разрешаване на проблема с преноса на бюджетни кредити от една година за следващата; припомни значението на бюджетния принцип на ежегодност; призова Агенцията да информира органа по освобождаване от отговорност за действията, които е предприела за подобряване на изпълнението на годишния бюджет и за намаляване на преноса на бюджетни кредити,

                              —

                              настоятелно призова Агенцията да създаде многогодишен план, в който дългосрочните цели се превръщат в многогодишни задачи и съответни ключови показатели за изпълнението; подчерта, че това ще предостави по-добра информация на заинтересованите лица относно целите, дейностите, стратегическите приоритети и разпределението на ресурсите на Агенцията,

                              —

                              призова Агенцията да изпълни препоръките на службата за вътрешен одит (IAS), свързани с одита на управлението на човешките ресурси, извършен от IAS през 2009 г.;

                  В.

                  като има предвид, че съгласно доклада относно годишните отчети на Агенцията за 2011 г. (7) бюджетът на Агенцията за 2011 г. е бил в размер на 25 988 665 EUR в сравнение с 24 147 240 EUR през 2010 г., което представлява увеличение със 7,62 % в сравнение с предходната година.

         Бюджетно и финансово управление

                  1.

                  Отбелязва въз основа на годишния отчет за дейността на Агенцията, че за 95 % от бюджетните кредити са били поети задължения и 81 % са били използвани за плащания; отбелязва по-специално, че:

                              —

                              по дял I „Разходи за персонала“ общият размер на бюджетните кредити за поети задължения е възлизал на 15 930 664 EUR (100 %), от които 99 % са били използвани за извършване на плащания (15 710 948 EUR), докато 1 % от бюджетните кредити са били пренесени за 2012 г. (219 716 EUR),

                              —

                              по дял II „Административни разходи“ общият размер на бюджетните кредити за поети задължения е възлизал на 2 212 548 EUR (почти 100 %), от които 75 % са били използвани за извършване на плащания (1 649 635 EUR), докато 25 % от бюджетните кредити са били пренесени за 2012 г. (562 913 EUR),

                              —

                              по дял III „Оперативни разходи“ общият размер на бюджетните кредити за поети задължения е възлизал на 6 495 020 EUR (83 %), от които 47 % са били използвани за извършване на плащания (3 659 761 EUR), докато 36 % от бюджетните кредити са били прехвърлени за 2012 г. (2 835 259 EUR).

                  2.

                  Признава, че процентът на плащанията за бюджетни кредити се подобрява за всички дялове, но остава нисък за дял III — 47 % (39 % през 2010 г.); изисква Агенцията да предприеме допълнителни действия за отстраняване на тази слабост, тъй като положението е в противоречие с бюджетния принцип на ежегодност и незабавно да докладва на бюджетния орган.

         Персонал

                  3.

                  Отбелязва въз основа на доклада на Сметната палата, че Агенцията ще трябва да замени половината от оперативния си персонал през периода 2013—2015 г.; призовава Агенцията да информира органа по освобождаване от отговорност относно предприетите действия за овладяване на тази трудна ситуация, която може да причини сериозни затруднения в оперативните ѝ дейности.

         Две седалища

                  4.

                  Отбелязва, че Агенцията признава, че използването на две седалища води до неефективност и допълнителни разходи; освен това отбелязва, че Агенцията полага всички усилия с цел свеждане до минимум на отрицателното въздействие на решението за седалището на Агенцията.

                  5.

                  Отбелязва въз основа на годишния отчет за дейността, че подготвителният етап на проекта за увеличаване на капацитета на седалището във Валансиен е бил приключен; освен това отбелязва, че подобрението на помещенията в Лил е било отложено поради липса на ресурси.

         Счетоводна система

                  6.

                  Отбелязва въз основа на годишния отчет за дейността на Агенцията, че Агенцията е актуализирала своя наръчник за финансовите процедури съгласно използването на модулите на работен процес на базата на текущо начисляване (ABAC) и ABAC активи; освен това отбелязва, че модулът ABAC активи е бил приложен през 2011 г.

                  7.

                  Приветства Агенцията за въвеждането от 1 септември 2010 г. на централизирана система за регистриране на входящи фактури; подчертава, че тази мярка е необходима за гарантиране на навременното регистриране на всички фактури и спомага за избягване на забавяне при обработката на плащанията.

         Пренос на бюджетни кредити

                  8.

                  Отбелязва въз основа на доклада на Сметната палата, че пренесените за 2012 г. бюджетни кредити са в размер на 3 617 887 EUR; призовава Агенцията да предприеме допълнително действие за отстраняване на тази слабост, тъй като положението е в противоречие с бюджетния принцип на ежегодност.

         Процедури за набиране на персонал

                  9.

                  Отбелязва въз основа на доклада на Сметната палата, че Агенцията би могла да подобри своите процедури за набиране на персонал с цел да се гарантира пълна прозрачност и равно третиране на кандидатите; призовава Агенцията да информира органа по освобождаване от отговорност за мерките, които е взела за подобряване на процедурите за набиране на персонал; счита, че някои от разпоредбите на Правилника за длъжностните лица могат да представляват значителна административна тежест; следователно насърчава Комисията да осигури известна степен на опростяване по отношение на агенциите съгласно член 110 от Правилника за длъжностните лица.

                  10.

                  Отбелязва въз основа на годишния отчет за дейността, че персоналът е бил нает, както е било планирано, като процентът на незаетите длъжности в края на годината е бил 2,78 %; освен това отбелязва, че общият брой на персонала в края на 2011 г. е бил 140 временно наети служители и 14 души друг персонал (договорно наети служители и командировани национални експерти).

         Конфликти на интереси

                  11.

                  Призовава Агенцията да следи отблизо и да забранява конфликти на интереси, когато наема експерти и служители от сектора, върху който упражнява надзор.

         Вътрешен одит

                  12.

                  Отбелязва въз основа на информация от Агенцията, че службата за вътрешен одит (IAS) е извършила одит „Експертно управление при оперативната съвместимост“ през 2011 г., за да предостави разумни гаранции относно адекватността и ефективността на системата за вътрешен контрол по отношение на експертното управление при оперативната съвместимост в Агенцията; отбелязва, че въз основа на резултатите IAS е отправила шест препоръки, от които две са били определени като „много важни“, три — като „важни“, а една — като „желателна“; призовава Агенцията да изпълни препоръките на IAS и да информира органа по освобождаване от отговорност за предприетите действия.

                  13.

                  Приветства инициативата на Агенцията за създаване в края на 2007 г. на Структура за вътрешен одит, която се занимава с предоставяне на подкрепа и съвети на изпълнителния директор и с управлението на вътрешния контрол, оценката на риска и вътрешния одит; освен това отбелязва, че дейността на Структурата за вътрешен одит през 2011 г. е била насочена към предоставяне на подкрепа за управлението по отношение на годишната оценка на 16 стандарта за вътрешен контрол, преразглеждането на рамката за управление на риска, координация на оценката на риска за 2011 г. и разработването на конкретна политика относно управлението на конфликти на интереси в рамките на Агенцията.

                  14.

                  По отношение на други забележки, придружаващи решението за освобождаване от отговорност, които имат хоризонтален характер, препраща към своята резолюция от 17 април 2013 (8) относно резултатите от дейността, финансовото управление и контрола на агенциите.

         (1)  ОВ C 388, 15.12.2012 г., стр. 145.

         (2)  ОВ L 248, 16.9.2002 г., стр. 1.

         (3)  ОВ L 298, 26.10.2012 г., стр. 1.

         (4)  ОВ L 164, 30.4.2004 г., стр. 1.

         (5)  ОВ L 357, 31.12.2002 г., стр. 72.

         (6)  ОВ L 286, 17.10.2012 г., стр. 229.

         (7)  Доклад относно годишните отчети за 2011 г., стр. 6.

         (8)  Приети текстове, P7_TA(2013)0134 (вж. страница 374 от настоящия брой на Официален вестник).


title: Решение на Съвета от 21 юни 1989 година относно сключването на Допълнителен протокол към Споразумението между Европейската икономическа общност и Конфедерация Швейцария относно елиминирането на съществуващите и предпазване от нови количествени ограничения, влияещи върху износа, или мерките с равностоен ефект

text:
Важна правна забележка

|

31989D0548

Официален вестник n° L 295 , 13/10/1989 стр. 0028 - 0028 специално финландско издание: глава 11 том 15 стр. 0112  специално шведско издание: глава 11 том 15 стр. 0112  специално чешко издание глава 02 том 04 стр. 116  - 116 специално испанско издание глава 02 том 04 стр. 116  - 116 специално унгарско издание глава 02 том 04 стр. 116  - 116 специално литвийско издание глава 02 том 04 стр. 116  - 116 LV.ES глава 02 том 04 стр. 116  - 116 MT.ES глава 02 том 04 стр. 116  - 116 PL.ES глава 02 том 04 стр. 116  - 116 SK.ES глава 02 том 04 стр. 116  - 116 специално словенско издание глава 02 том 04 стр. 116  - 116

		19890621Решение на Съветаот 21 юни 1989 годинаотносно сключването на Допълнителен протокол към Споразумението между Европейската икономическа общност и Конфедерация Швейцария относно елиминирането на съществуващите и предпазване от нови количествени ограничения, влияещи върху износа, или мерките с равностоен ефект(89/548/ЕИО)СЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност, и по-специално член 113 от него,като взе предвид предложението на Комисията,като има предвид, че Споразумението между Европейската икономическа общност и Конфедерация Швейцария [1], подписано в Брюксел на 22 юли 1972 г., не предвижда забраната за количествени ограничения, влияещи върху износа, и мерките с равностоен ефект;като има предвид, че е в интерес на Европейската икономическа общност и Конфедерация Швейцария да осигурят свободно обращение на суровини и стоки чрез премахване на такива ограничения и мерки и чрез предпазване от създаването на нови ограничения или мерки, влияещи върху взаимната им търговия;като има предвид, че е необходимо както да се направи подготовка за етапно премахване на текущите ограничения, наложени върху някои продукти, или мерки, имащи равностоен ефект, така и да осигурят предпазни мерки в случай както на реекспорт към трети страни, срещу които договарящата страна на износа прилага ограничения или мерки с равностоен ефект, или в случай на сериозна нужда от определен продукт;като има предвид, че съгласно член 32, параграф 1 от споразумението договарящите се страни могат, в интерес на техните икономики, да развият връзките, установени със споразумението, чрез разширяването му в области, необхванати от него;като има предвид, че Комисията проведе преговори с Конфедерация Швейцария, които бяха изразени в протокол,РЕШИ:Член 1Допълнителният протокол към Споразумението между Европейската икономическа общност и Конфедерация Швейцария относно елиминирането на съществуващите и предпазване от нови количествени ограничения, влияещи върху износа, или мерките с равностоен ефект, се утвърждава с настоящото от страна на Общността.Текстът на протокола е приложен към решението.Член 2Председателят на Съвета извършва нотификацията, предвидена в член 6 от Допълнителния протокол.Член 3Настоящото решение влиза в сила в деня след публикуването му в Официален вестник на Европейските общности.Съставено в Люксембург на 21 юни 1989 година.За СъветаПредседателC. Aranzadi[1] ОВ L 300, 31.12.1972 г., стр. 189.--------------------------------------------------


title: 2008/510/ЕО: Решение на Европейския парламент от 24 април 2007 година относно приключването на сметките на Европейската фондация за подобряване на условията на живот и труд за финансовата 2005 година

text:
               15.7.2008

               BG

               Официален вестник на Европейския съюз

               L 187/90

      РЕШЕНИЕ НА ЕВРОПЕЙСКИЯ ПАРЛАМЕНТ

   от 24 април 2007 година
   относно приключването на сметките на Европейската фондация за подобряване на условията на живот и труд за финансовата 2005 година
   (2008/510/ЕО)
   ЕВРОПЕЙСКИЯТ ПАРЛАМЕНТ,
   като взе предвид окончателните годишни отчети на Eвропейската фондация за подобряване на условията на живот и труд за финансовата 2005 година (1),
   като взе предвид доклада на Сметната палата за окончателните годишни отчети на Европейската фондация за подобряване на условията на живот и труд за финансовата 2005 година, заедно с отговорите на Фондацията (2),
   като взе предвид препоръката на Съвета от 27 февруари 2007 г. (5711/2007 — C6-0080/2007),
   като взе предвид Договора за ЕО, и по-специално член 276 от него,
   като взе предвид Регламент (EО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (3), и по-специално член 185 от него,
   като взе предвид Регламент (ЕИО) № 1365/75 на Съвета от 26 май 1975 г. относно създаването на Европейска фондация за подобряване на условията на живот и труд (4), и по-специално член 16 от него,
   като взе предвид Регламент (EО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета (5), и по-специално член 94 от него,
   като взе предвид член 71 и приложение V към своя правилник,
   като взе предвид доклада на Комисията по бюджетен контрол и становището на Комисията по заетост и социални въпроси (A6-0098/2007),

               1.

               Отбелязва, че окончателните годишни отчети на Европейската фондация за подобряване на условията на живот и труд за финансовите 2004 и 2005 година са, както следва:
               Отчет за приходите и разходите за финансовите 2004 и 2005 година

                           (в хиляди евро)

                           2005 г.

                           2004 г.

                              Приходи

                           Субсидии от Комисията

                           18 800

                           18 000

                           Разни приходи

                           5

                           5

                           Приходи от предоставени услуги

                           158

                           81

                              Приходи общо a)

                              18 963

                              18 086

                              Разходи

                              Персонал — дял I от бюджета

                           Плащания

                           8 814

                           8 606

                           Пренесени бюджетни кредити

                           157

                           132

                              Администрация — дял II от бюджета

                           Плащания

                           875

                           1 267

                           Пренесени бюджетни кредити

                           507

                           489

                              Оперативни дейности — дял III от бюджета

                           Плащания

                           4 967

                           5 056

                           Пренесени бюджетни кредити

                           3 809

                           2 522

                              Разходи общо б)

                              19 130

                              18 072

                              Резултати за финансовата година (a-б)

                              - 167

                              14

                           Пренесен баланс от предходната финансова година

                           -1 224

                           -1 296

                           Пренесени и анулирани бюджетни кредити

                           71

                           34

                           Суми за повторно използване от предходната финансова година, неползвани

                           0

                           18

                           Събрани приходи по PHARE

                           260

                           0

                           Приходи по PHARE, подлежащи на събиране

                           0

                           0

                           Разходи по PHARE

                           - 145

                           0

                           Други корекции

                           0

                           10

                           Разлики в обменен курс

                           0

                           - 4

                              Баланс за финансовата година

                              -1 205

                              -1 224

                              Източник: информация, подадена от Фондацията. Таблица обобщава данните, представени от Фондацията в годишните ѝ отчети.

               2.

               Одобрява приключването на сметките на Европейската фондация за подобряване на условията на живот и труд за финансовата 2005 година;

               3.

               Възлага на своя председател да предаде настоящото решение, както и резолюцията, която е неразделна част от него, на изпълнителния директор на Европейската фондация за подобряване на условията на живот и труд, Съвета, Комисията и на Сметната палата и да осигури публикуването му в Официален вестник на Европейския съюз (серия L).

            Председател

         Hans-Gert PÖTTERING

            Генерален секретар

         Harald RØMER

      (1)  ОВ C 266, 31.10.2006 г., стр. 37.

      (2)  ОВ C 312, 19.12.2006 г., стр. 80.

      (3)  ОВ L 248, 16.9.2002 г., стр. 1. Регламент, изменен с Регламент (EО, Евратом) № 1995/2006 (ОВ L 390, 30.12.2006 г., стр. 1).

      (4)  ОВ L 139, 30.5.1975 г., стр. 1. Регламент, последно изменен с Регламент (EО) № 1111/2005 (ОВ L 184, 15.7.2005 г., стр. 1).

      (5)  ОВ L 357, 31.12.2002 г., стр. 72.


title: Решение (ЕС) 2015/1034 на Съвета от 7 май 2015 година за подписване, от името на Европейския съюз, и временно прилагане на Споразумението между Европейския съюз и Сейнт Винсънт и Гренадини за премахване на визите за краткосрочно пребиваване

text:
               3.7.2015

               BG

               Официален вестник на Европейския съюз

               L 173/37

         РЕШЕНИЕ (ЕС) 2015/1034 НА СЪВЕТА
   от 7 май 2015 година
   за подписване, от името на Европейския съюз, и временно прилагане на Споразумението между Европейския съюз и Сейнт Винсънт и Гренадини за премахване на визите за краткосрочно пребиваване
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 77, параграф 2, буква а) във връзка с член 218, параграф 5 от него,
   като взе предвид предложението на Европейската комисия,
   като има предвид, че:

               (1)

               С Регламент (ЕС) № 509/2014 на Европейския парламент и на Съвета (1) вписването относно Сейнт Винсънт и Гренадини се прехвърля от приложение I в приложение II към Регламент (ЕО) № 539/2001 на Съвета (2).

               (2)

               Вписването относно Сейнт Винсънт и Гренадини се придружава от бележка под линия, в която се посочва, че освобождаването от изискването за притежаване на виза се прилага от датата на влизане в сила на споразумение за освобождаване от изискването за притежаване на виза, което се сключва с Европейския съюз.

               (3)

               На 9 октомври 2014 г. Съветът прие решение, с което упълномощи Комисията да започне преговори със Сейнт Винсънт и Гренадини за сключване на споразумение между Европейския съюз и Сейнт Винсънт и Гренадини за премахване на визите за краткосрочно пребиваване (наричано по-долу „споразумението“).

               (4)

               Преговорите по споразумението започнаха на 12 ноември 2014 г. и приключиха успешно с парафирането му чрез размяна на писма на 11 декември 2014 г.

               (5)

               Споразумението следва да бъде подписано и приложените към споразумението декларации следва да бъдат одобрени от името на Съюза. Споразумението следва да се прилага временно, считано от датата на подписването му, до приключване на процедурите по неговото официално сключване.

               (6)

               Настоящото решение представлява развитие на разпоредбите на достиженията на правото от Шенген, в които Обединеното кралство не участва, в съответствие с Решение 2000/365/ЕО на Съвета (3); следователно Обединеното кралство не участва в неговото приемане и не е обвързано от него, нито от неговото прилагане.

               (7)

               Настоящото решение представлява развитие на разпоредбите на достиженията на правото от Шенген, в които Ирландия не участва в съответствие с Решение 2002/192/ЕО на Съвета (4); следователно Ирландия не участва в неговото приемане и не е обвързана от него, нито от неговото прилагане,

         ПРИЕ НАСТОЯЩОТО РЕШЕНИЕ:
   Член 1
   Разрешава се подписването, от името на Съюза, на Споразумението между Европейския съюз и Сейнт Винсънт и Гренадини за премахване на визите за краткосрочно пребиваване (наричано по-долу „споразумението“), при условие за сключването на посоченото споразумение.
   Текстът на споразумението е приложен към настоящото решение.
   Член 2
   Декларациите, приложени към настоящото решение, се одобряват от името на Съюза.
   Член 3
   Председателят на Съвета е оправомощен да посочи лицето(ата), упълномощено(и) да подпише(ат) споразумението от името на Съюза.
   Член 4
   Споразумението се прилага временно, считано от датата на подписването му (5), до приключване на процедурите по сключването му.
   Член 5
   Настоящото решение влиза в сила в деня на приемането му.

      Съставено в Брюксел на 7 май 2015 година.

            За Съвета

            Председател

         E. RINKĒVIČS

      (1)  Регламент (ЕС) № 509/2014 на Европейския парламент и на Съвета от 15 май 2014 г. за изменение на Регламент (ЕО) № 539/2001 на Съвета за определяне на третите страни, чиито граждани трябва да притежават виза, когато преминават външните граници, както и тези, чиито граждани са освободени от това изискване (ОВ L 149, 20.5.2014 г., стр. 67).

      (2)  Регламент (ЕО) № 539/2001 на Съвета от 15 март 2001 г. за определяне на третите страни, чиито граждани трябва да притежават виза, когато преминават външните граници на държавите членки, както и тези, чиито граждани се освободени от това изискване (ОВ L 81, 21.3.2001 г., стр. 1).

      (3)  Решение 2000/365/ЕО на Съвета от 29 май 2000 г. относно искането на Обединеното кралство Великобритания и Северна Ирландия да участва в някои разпоредби от достиженията на правото от Шенген (ОВ L 131, 1.6.2000 г., стр. 43).

      (4)  Решение 2002/192/ЕО на Съвета от 28 февруари 2002 г. относно искането на Ирландия да участва в някои разпоредби от достиженията на правото от Шенген (ОВ L 64, 7.3.2002 г., стр. 20).

      (5)  Датата на подписване на споразумението ще бъде публикувана в Официален вестник на Европейския съюз от Генералния секретариат на Съвета.


title: Решение на Съвета от 21 март 2011 година за назначаване на членове и заместник-членове от Италия и Унгария в Консултативния комитет за свободното движение на работници

text:
               24.3.2011

               BG

               Официален вестник на Европейския съюз

               C 92/6

         РЕШЕНИЕ НА СЪВЕТА
   от 21 март 2011 година
   за назначаване на членове и заместник-членове от Италия и Унгария в Консултативния комитет за свободното движение на работници
   2011/C 92/03
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Регламент (ЕИО) № 1612/68 на Съвета от 15 октомври 1968 г. относно свободното движение на работници в Общността (1), и по-специално членове 26 и 27 от него,
   като взе предвид списъците с кандидатури, представени на Съвета от правителствата на държавите-членки,
   като има предвид, че:

               (1)

               С решение от 21 октомври 2010 г. (2) Съветът назначи членове и заместник-членове на Консултативния комитет за свободното движение на работници за периода от 25 септември 2010 г. до 24 септември 2012 г. с изключение на някои членове.

               (2)

               Правителствата на Италия и Унгария представиха кандидатури за местата, които трябва да бъдат заети.

         ПРИЕ НАСТОЯЩОТО РЕШЕНИЕ:
   Член 1
   Назначават се за членове и заместник-членове от Италия и Унгария в Консултативния комитет за свободното движение на работници за периода до 24 септември 2012 г.:
   I.   ПРЕДСТАВИТЕЛИ НА ПРАВИТЕЛСТВОТО

               Държава

               Членове

               Заместник-членове

               Италия

               Г-жа Grazia STRANO
               Г-н Natale FORLANI

               Г-н Daniele LUNETTA

               Унгария

               Г-жа Eszter ENYEDI
               Г-жа Orsolya KISGYÖRGY

               Г-жа Hajnalka ERDŐS

   II.   ПРЕДСТАВИТЕЛИ НА ОРГАНИЗАЦИИТЕ НА РАБОТНИЦИТЕ

               Държава

               Членове

               Заместник-членове

               Италия

               Г-жа Ornella CILONA
               Г-н Giuseppe CASUCCI

               Г-жа Ilaria FONTANIN

               Унгария

               Г-жа Judit IVÁNYI dr. CZUGLERNÉ
               Г-жа Andrea AGÓCS

               Г-н László KOZÁK

   III.   ПРЕДСТАВИТЕЛИ НА ОРГАНИЗАЦИИТЕ НА РАБОТОДАТЕЛИТЕ

               Държава

               Членове

               Заместник-членове

               Италия

               Г-н Armando OCCHIPINTI
               Г-жа Yasaman PARPINCHEE

               Г-жа Paola ASTORRI

               Унгария

               Г-жа Terézia BOROSNÉ BARTHA
               Г-н István KOMORÓCZKI

               Г-жа Adrienn BÁLINT

         Член 2
   Съветът ще назначи по-късно членовете, чиито кандидатури все още не са представени.
   Член 3
   Настоящото решение влиза в сила в деня на приемането му.

      Съставено в Брюксел на 21 март 2011 година.

            За Съвета

            Председател

         MARTONYI J.

      (1)  ОВ L 257, 19.10.1968 г., стр. 2.

      (2)  ОВ C 294, 29.10.2010 г., стр. 1.


title: Решение на Комисията от 13 юни 2005 година относно сътрудничеството на Общността с Организацията по прехрана и земеделие, по-специално при дейностите на Европейската комисия за контрол на болестта шап

text:
Важна правна забележка

|

32005D0436

Официален вестник n° L 151 , 14/06/2005 стр. 0026 - 0027 Официален вестник n° L 349 , 12/12/2006 стр. 0135 - 0136

		20050613Решение на Комисиятаот 13 юни 2005 годинаотносно сътрудничеството на Общността с Организацията по прехрана и земеделие, по-специално при дейностите на Европейската комисия за контрол на болестта шап(2005/436/ЕО)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Решение 90/424/ЕИО на Съвета от 26 юни 1990 г. относно разходите във ветеринарната област [1], и по-специално член 12 и член 13 от него,като има предвид, че:(1) В контекста на големите епидемии на шап, настъпили в края на петдесетте години както в Общността, така и в съседните страни, под егидата на Организацията на Обединените нации по прехрана и земеделие (FAO) беше създадена Европейска комисия за контрол на болестта шап (ЕUFMD).(2) През 60-те години поради повишения риск от внасяне на екзотични щамове на шапа в Европа, страните членки на ЕUFMD бяха приканени да създадат финансов фонд, предназначен да финансира прилагането на спешни мерки на Балканите, които бяха основния път за проникване на болестта в континентална Европа. Впоследствие този фонд беше разделен на финансов фонд 911100МТF/003/ЕИО, поддържан от страните членки, които бяха в същото време държави-членки на Общността, и на финансов фонд 909700МТF/004/MUL, поддържан от страните членки на ЕUFMD, които навремето не бяха или все още не са държави-членки на Общността.(3) Съгласно член 4 от Директива 90/423/ЕИО на Съвета от 26 юни 1990 г. за изменение на Директива 85/511/ЕИО за въвеждане на мерки на Общността за контрол на болестта шап, Директива 64/432/ЕИО относно ветеринарно-санитарните проблеми, засягащи търговията вътре в Общността с животни от рода на едрия рогат добитък и свине и Директива 72/462/ЕИО относно проблемите на здравната и ветеринарна инспекция при вноса на животни от рода на едрия рогат добитък и свине и на прясно месо или на месни продукти от трети страни [2] профилактичната ваксинация срещу шап е преустановена на цялата територия на Общността през 1991 г.(4) В същото време Решение 90/424/ЕИО предвижда изрично възможността да се поддържат мерките за контрол на болестта шап в третите страни, по-специално с цел предпазването на рисковите зони в Общността.(5) С приемането на Директива 2003/85/ЕО на Съвета от 29 септември 2003 г. за определяне на мерки на Общността за контрол на болестта шап и за отмяна на Директива 85/511/ЕИО и на Решения 89/531/ЕИО и 91/665/ЕИО и за изменение на Директива 92/46/ЕИО [3] държавите-членки отново потвърдиха забраната на профилактичното ваксиниране, като едновременно с това разшириха възможността да се прибегне до спешно ваксиниране срещу шап.(6) Наличието на известен брой огнища на шап, обявени от 1992 г. насам, по-специално в части на Общността, съседни на страни, в които болестта върлува ендемично и на голяма шапна епидемия в някои държави-членки през 2001 г. изисква високо ниво на опознаване на болестта и на подготовка, включително международно сътрудничество.(7) Освен това, през последните години в съседни страни на държавите-членки бяха регистрирани огнища, а в някои случаи и тежки епидемии, които могат да бъдат заплаха за санитарния статус на податливите животни в Общността.(8) Предвид появата на нови топотипи на вируса и регионалното влошаване на контролните мерки, Общността, в тясно сътрудничество с ЕUFMD и посредством доверителен фонд 911100МТF/003/ЕИО, подкрепи кампаниите по спешното ваксиниране в Турция и Задкавказието.(9) Съгласно Решение 2001/300/ЕО на Комисията от 30 март 2001 г. относно сътрудничеството на Общността с Организацията по прехрана и земеделие, по-специално при дейностите на Европейската комисия за контрол на болестта шап [4] Комисията сключи "Споразумение за прилагане МТF/INT/003/ЕИО911100 (TFEU 970089129) относно постоянните дейности за контрол на болестта шап, финансирани от ЕО и осъществявани от Европейската комисия на FAO", което успешно се прилагаше до 31 декември 2004 г.(10) Европейската общност и Обединените нации подписаха на 29 ноември 2003 г. ново финансово и административно рамково споразумение, което определя контекста, необходим за споразумението между Комисията на Европейските общности и Организацията на Обединените нации по прехрана и земеделие, подписано на 17 юли 2003 г.(11) Следва да бъде подновено Споразумението за прилагане между тези две международни организации, като предвид разширената Общност, да се определи участието на Общността в доверителния фонд 911100МТF/INT/003/ЕИО с максимум 4,5 млн. ЕUR за период от 4 години. Бюджетът на фонда за 2005 г. следва да бъде съставен от салдото на ресурсите към 25 януари 2005 г. и участие на Общността, позволяващо да се стигне до равностойността в щатски долари на 2 милиона ЕUR. Впоследствие разходите следва да се финансират чрез годишни трансфери.(12) Мерките, предвидени в настоящото решение, съответстват на становището на Постоянния комитет по хранителната верига и здравето на животните,РЕШИ:Член 11. Салдото на доверителния фонд 911100МТF/INT/003/ЕИО (ТFEU 970089129) се определя на 55284 щатски долара съгласно окончателния доклад, приет от 71-вата сесия на изпълнителния комитет на Европейската комисия за контрол на болестта шап (ЕUFMD) на 25 януари 2005 г. в Рим.2. Считано от 1 януари 2005 г., за финансово участие на Общността във фонда, предвиден в параграф 1, е определена максимална сума от 4500000 ЕUR за период от четири години.3. Първата вноска от сумата, предвидена в параграф 2 за 2005 г. е съставена от следните елементи:а) салдото, предвидено в параграф 1, иб) участие на Общността с необходимата сума, позволяваща да се достигне равностойността в щатски долари на 2 милиона ЕUR.4. Разходите, извършвани от фонда през 2005, 2006, 2007 и 2008 г. ще се финансират с годишни вноски на Общността, които се изплащат съответно през 2006, 2007, 2008 и 2009 г. Размерът на тези трансфери се определя от наличните ресурси в бюджета на Комисията.5. Годишните вноски на Общността, предвидени в параграф 4, се основават на финансовия отчет, предоставен от ЕUFMD на годишната сесия на изпълнителния комитет или на двегодишната Генерална сесия на ЕUFMD, като този отчет се придружава от подробна документация съгласно правилника на Организацията на Обединените нации по прехрана и земеделие.Член 21. Между Комисията на Европейските общности и Организацията на Обединените нации по прехрана и земеделие се сключва Споразумение за прилагане относно използването и функционирането на доверителен фонд 911100МТF/INT/003/ЕИО (ТFEU 970089129) за период от четири години, считано от 1 януари 2005 г.2. Доверителният фонд, упоменат в член 1, се управлява по общо съгласие от Комисията и ЕUFMD съгласно споразумението за прилагане, предвидено в параграф 1 на настоящия член.Съставено в Брюксел на 13 юни 2005 година.За КомисиятаMarkos KyprianouЧлен на Комисията[1] ОB L 224, 18.8.1990 г., стр. 19. Решение, последно изменено с Регламент (ЕО) № 806/2003 (ОВ L 122, 16.5.2003 г., стр. 1).[2] ОB L 224, 18.8.1990 г., стр. 13.[3] ОB L 306, 22.11.2003 г., стр. 1.[4] ОB L 102, 12.4.2001 г., стр. 71. Решение, изменено с Решение 2002/953/ЕО (ОВ L 330, 6.12.2002 г., стр. 39).--------------------------------------------------


Важна правна забележка

|

52007BP0121(02)

2. Предложение за решение на Европейския парламент от 24 април 2007 г. относно приключването на сметките на Евроюст за 2005 финансова година (C6-0395/2006 - 2006/2162(DEC))

Официален вестник n° 074 E , 20/03/2008 стр. 0234 - 0235

		2.Предложение за решение на Европейския парламент от 24 април 2007 г. относно приключването на сметките на Евроюст за 2005 финансова година (C6-0395/2006 — 2006/2162(DEC))Европейският парламент,- като взе предвид окончателните годишни отчети на Евроюст за финансовата 2005 година [1],- като взе предвид доклада на Сметната палата по окончателните годишни отчети на Евроюст за 2005 финансова година, заедно с отговорите на Евроюст [2],- като взе предвид препоръката на Съвета от 27 февруари 2007 г. (5711/2007 — C6-0080/2007),- като взе предвид Договора за ЕО, и п о-специално член 276 от него и Договора за ЕС, и п о-специално — член 41 от него,- като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности [3], и п о-специално — член 185 от него,- като взе предвид Решение 2002/187/ПВР на Съвета от 28 февруари 2002 г. за създаване на Евроюст с оглед засилване на борбата срещу тежката престъпност [4], и п о-специално — член 36 от него,- като взе предвид Регламент (EО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета [5], и п о-специално член 94 от него,- като взе предвид член 71 и приложение V към своя правилник,- като взе предвид доклада на Комисията по бюджетен контрол и становището на Комисията по граждански свободи, правосъдие и вътрешни работи (A6-0120/2007),1. Отбелязва, че окончателните годишни отчети на Евроюст за 2004 и 2005 финансови години са, както следва:Източник: Данни на Евроюст. Тази таблица обобщава данните, представени от Евроюст в нейните годишни отчети.(в 1000 EUR) |Отчет за приходите и разходите за 2004 и 2005 финансови години || 2005 | 2004 |Оперативни приходиОбщностни субсидии | 11991 | 8726 |Разни приходи | 59 | 397 |Общо (a) | 12050 | 9123 |Оперативни разходиЗакупени стоки и заплатени услуги | 4854 | 4476 |Разноски, свързани с персонала | 5149 | 4142 |Амортизация | 508 | 332 |Общо (б) | 10511 | 8950 |Резултати за финансовата година (а-б) | 1539 | 173 |2. Одобрява приключването на сметките на Евроюст за 2005 финансова година;3. Възлага на своя председател да предаде настоящото решение на административния директор на Евроюст, на Съвета, Комисията и Сметната палата и да осигури публикуването му в Официален вестник на Европейския съюз (серия L).[1] ОВ C 266, 31.10.2006 г., стр. 34.[2] ОВ C 312, 19.12.2006 г., стр. 67.[3] ОВ L 248, 16.9.2002 г., стр. 1. Регламент, изменен с регламент (EО, Евратом) № 1995/2006 (ОВ L 390, 30.12.2006 г., стр. 1).[4] ОВ L 63, 6.3.2002 г., стр. 1. Решение, последно изменено с Решение 2003/659/ПВР (ОВ L 245, 29.9.2003 г., стр. 44).[5] ОВ L 357, 31.12.2002 г., стр. 72.--------------------------------------------------


title: Решение 2013/760/ОВППС на Съвета от 13 декември 2013 година за изменение на Решение 2013/255/ОВППС относно ограничителни мерки срещу Сирия

text:
               14.12.2013

               BG

               Официален вестник на Европейския съюз

               L 335/50

         РЕШЕНИЕ 2013/760/ОВППС НА СЪВЕТА
   от 13 декември 2013 година
   за изменение на Решение 2013/255/ОВППС относно ограничителни мерки срещу Сирия
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 29 от него,
   като взе предвид Решение 2013/255/ОВППС на Съвета от 31 май 2013 г. относно ограничителни мерки срещу Сирия (1),
   като има предвид, че:

               (1)

               На 31 май 2013 г. Съветът прие Решение 2013/255/ОВППС.

               (2)

               Необходимо е в Решение 2013/255/ОВППС да се предвиди изключение, даващо възможност на държавите членки да осигуряват подкрепа за дейността, предприета от Организацията за забрана на химическото оръжие (ОЗХО) за премахване на химическото оръжие в Сирия съгласно параграф 10 от Резолюция 2118 (2013) на Съвета за сигурност на ООН.

               (3)

               Необходимо е също да се приложат ограничения във връзка с търговията с предмети, принадлежащи сирийското културно наследство, които са били незаконно изнесени от Сирия с цел подпомагане на безпрепятственото връщане на такива предмети.

               (4)

               Изключението, по Решение 2013/255/ОВППС, от замразяването на активи за хуманитарни цели, следва да бъде изменено, за да се подпомогне предоставянето на хуманитарна помощ на Сирия, като същевременно се избегне рискът от злоупотреба с отпуснатите средства или икономически ресурси. Във връзка с това средствата следва да се отпускат на ООН с цел доставяне на помощта в Сирия в съответствие с Плана за реагиране на ООН за хуманитарна помощ на Сирия (SHARP).

               (5)

               Освен това е необходимо да се добави изключение от замразяването на активи, за да се даде възможност за осъществяване на трансфери от невписано лице или образувание до невписано лице или образувание във връзка с конкретен търговски договор за медицински доставки, храна, подслон, санитарни или хигиенни материали за гражданска употреба.

               (6)

               От страна на Съюза са необходими по-нататъшни действия за изпълнението на определени мерки.

               (7)

               Решение 2013/255/ОВППС следва да бъде съответно изменено,

         ПРИЕ НАСТОЯЩОТО РЕШЕНИЕ:
   Член 1
   Решение 2013/255/ОВППС се изменя, както следва:

               1.

               Член 1, параграф 3, се заменя със следното:
               „3.   Параграфи 1 и 2 не се прилагат за продажбата, доставката, транспортирането или износа на оборудване, стоки и технологии, което може да бъде използвано за вътрешни репресии или за производството и поддръжката на стоки, които могат да бъдат използвани за вътрешни репресии или за предоставянето на свързано техническо или финансово подпомагане, когато държава членка определи за всеки отделен случай, че те са предназначени за:

                           а)

                           хранителни, земеделски, медицински или други хуманитарни цели или за персонала на ООН, или персонала на Съюза или неговите държави членки или

                           б)

                           дейности, предприети съгласно параграф 10 от Резолюция 2118(2013) на Съвета за сигурност на ООН и приложимите решения на изпълнителния съвет на ОЗХО, в съответствие с целта на Конвенцията за забраната на разработването, производството, натрупването и употребата на химическо оръжие и за неговото унищожаване (Конвенция относно химическото оръжие) и след консултация с ОЗХО.“

               2.

               В член 3 се добавя следният параграф:
               „3.   Параграфи 1 и 2 не се прилагат за вноса или транспортирането на химически оръжия или свързан материал от Сирия или с произход от Сирия, осъществени в съответствие с параграф 10 от Резолюция 2118(2013) на Съвета за сигурност на ООН и приложимите решения на изпълнителния съвет на ОЗХО, в съответствие с целта на Конвенцията относно химическото оръжие).“;

               3.

               Вмъква се следният член:
               „Член 13а
               Забраняват се вносът, износът, прехвърлянето или предоставянето на брокерски услуги за културна собственост и други предмети с археологическо, историческо, културно, рядко научно и религиозно значение, незаконно изнесени от Сирия, или за които има основателни подозрения, че са били незаконно изнесени от Сирия, след 9 май 2011 г. Забраната не се прилага, ако бъде демонстрирано, че предметите на културата се връщат безпрепятствено на законните си собственици.
               Съюзът предприема необходимите мерки с цел да се определят предметите, които да бъдат обхванати от настоящия член.“;

               4.

               Член 28, параграф 3, буква д) се заменя със следното:

                           „д)

                           необходими за хуманитарни цели като оказването или подпомагане оказването на помощ, включително медицински доставки, храна, хуманитарни работници и свързаната с тях помощ, и при условие че, в случай на замразени средства или икономически ресурси, замразените средства или икономически ресурси са отпуснати на ООН с цел доставяне или улесняване на доставянето на помощ в Сирия, в съответствие с Плана за реагиране на ООН за хуманитарна помощ на Сирия (SHARP).“;

               5.

               В член 28, параграф 3 се добавя следната буква:

                           „ж)

                           необходими за евакуиране от Сирия.“;

               6.

               В член 28 се добавя следният параграф:
               „12.   Параграфи 1 и 2 не се прилагат за трансфер от Сирийската търговска банка или чрез нея на финансови средства или икономически ресурси, получени извън територията на Съюза и замразени след датата на вписването от страна на банката, ако трансферът се отнася до плащане от невписана финансова институция, изискуемо във връзка с конкретен търговски договор за медицински доставки, храна, подслон, санитарни или хигиенни материали за гражданска употреба, при условие, че държавата членка е установила за всеки отделен случай, че плащането няма да бъде получено пряко или получено от лице или образувание, посочено в параграф 1.“.

         Член 2
   Настоящото решение влиза в сила в деня на публикуването му в Официален вестник на Европейския съюз.

      Съставено в Брюксел на 13 декември 2013 година.

            За Съвета

            Председател

         V. MAZURONIS

      (1)  ОВ L 147, 1.6.2013 г., стр. 14.


title: 2014/930/ЕС: Решение на Съвета от 16 декември 2014 година за определяне на състава на Комитета на регионите

text:
               19.12.2014

               BG

               Официален вестник на Европейския съюз

               L 365/143

         РЕШЕНИЕ НА СЪВЕТА
   от 16 декември 2014 година
   за определяне на състава на Комитета на регионите

      (2014/930/ЕС)

   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 305 от него,
   като взе предвид предложението на Европейската комисия,
   като има предвид, че:

               (1)

               В член 300 от Договора за функционирането на Европейския съюз (ДФЕС) са установени правилата относно състава на Комитета на регионите.

               (2)

               В член 305 ДФЕС се предвижда, че Съветът определя състава на Комитета на регионите. Броят на членовете на Комитета на регионите не може да надвишава 350.

               (3)

               На 6 октомври 2010 г. Комитетът на регионите прие препоръки към Комисията и Съвета относно бъдещия състав на Комитета на регионите (1).

               (4)

               Сегашното равновесие в състава на Комитета на регионите следва да се поддържа, доколкото е възможно, тъй като е резултат от последователни междуправителствени конференции.

               (5)

               Настоящото решение има преходен характер, тъй като то се приема, за да се реши конкретен правен въпрос, а именно съществуващото несъответствие между общия брой на членовете на Комитета на регионите, получен в резултат на последователните междуправителствени конференции, и максималния брой членове, установен с член 305 ДФЕС.

               (6)

               Настоящото решение се приема в условията на особени обстоятелства, свързани с Комитета на регионите, и не съставлява прецедент по отношение на състава на никоя институция.

               (7)

               Настоящото решение се преразглежда от Съвета въз основа на предложение на Комисията, своевременно с оглед началото на мандата на Комитета през 2020 г. или, при всички случаи, с оглед на следващото разширяване.

               (8)

               Преразглеждането се основава на резултата от настоящото решение, а именно зачитане на броя на установените с него места за заинтересованите от настоящата промяна държави членки. Като резултат от това преразглеждане няма да се прилага допълнително намаляване на местата по отношение на държавите членки, засегнати от настоящото решение.

               (9)

               С цел съставът на Комитета на регионите да бъде в съответствие с член 24 от Акта за присъединяване на Хърватия до края на мандата на настоящите членове влизането в сила на настоящото решение следва да бъде отложено до тази дата,

         ПРИЕ НАСТОЯЩОТО РЕШЕНИЕ:
   Член 1
   Броят на членовете на Комитета на регионите е, както следва:

               Белгия

               12

               България

               12

               Чешка република

               12

               Дания

               9

               Германия

               24

               Естония

               6

               Ирландия

               9

               Гърция

               12

               Испания

               21

               Франция

               24

               Хърватия

               9

               Италия

               24

               Кипър

               5

               Латвия

               7

               Литва

               9

               Люксембург

               5

               Унгария

               12

               Малта

               5

               Нидерландия

               12

               Австрия

               12

               Полша

               21

               Португалия

               12

               Румъния

               15

               Словения

               7

               Словакия

               9

               Финландия

               9

               Швеция

               12

               Обединено кралство

               24.

         Член 2
   Настоящото решение влиза в сила в деня на публикуването му в Официален вестник на Европейския съюз.
   Прилага се от 26 януари 2015 г.

      Съставено в Брюксел на 16 декември 2014 година.

            За Съвета

            Председател

         S. GOZI

      (1)  CdR 137/2010 fin (https://dm.cor.europa.eu/corDocumentSearch/Pages/redsearch.aspx).


title: 2011/547/ЕС: Решение на Съвета от 12 септември 2011 година относно стартирането на автоматизиран обмен на данни за регистрацията на превозните средства в Румъния

text:
               20.9.2011

               BG

               Официален вестник на Европейския съюз

               L 242/8

         РЕШЕНИЕ НА СЪВЕТА
   от 12 септември 2011 година
   относно стартирането на автоматизиран обмен на данни за регистрацията на превозните средства в Румъния
   (2011/547/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Решение 2008/615/ПВР на Съвета от 23 юни 2008 г. относно засилването на трансграничното сътрудничество, по-специално в борбата срещу тероризма и трансграничната престъпност (1), и по-специално член 25 от него,
   като взе предвид Решение 2008/616/ПВР на Съвета от 23 юни 2008 г. за изпълнение на Решение 2008/615/ПВР (2), и по-специално член 20 от него и глава 4 от приложението към него,
   като има предвид, че:

               (1)

               Съгласно Протокола относно преходните разпоредби, приложен към Договора за Европейския съюз, към Договора за функционирането на Европейския съюз и към Договора за създаване на Европейската общност за атомна енергия, правните последици от актовете на институциите, органите, службите и агенциите на Съюза, приети преди влизането в сила на Договора от Лисабон, се запазват дотогава, докато тези актове не бъдат отменени, обявени за нищожни или изменени в приложение на Договорите.

               (2)

               Съответно, член 25 от Решение 2008/615/ПВР е приложим и Съветът трябва единодушно да вземе решение дали държавите-членки са въвели разпоредбите на глава 6 от посоченото решение.

               (3)

               Член 20 от Решение 2008/616/ПВР предвижда, че решенията съгласно посоченото в член 25, параграф 2 от Решение 2008/615/ПВР следва да се вземат въз основа на доклад за оценка, който се изготвя на основата на въпросник. По отношение на автоматизирания обмен на данни в съответствие с глава 2 от Решение 2008/615/ПВР, докладът за оценка следва да се основава на посещение за оценка и на пилотно изпитване.

               (4)

               Съгласно глава 4, точка 1.1 от приложението към Решение 2008/616/ПВР въпросникът, съставен от съответната работна група на Съвета, се отнася за всеки автоматизиран обмен на данни и следва да бъде попълнен от държавата-членка веднага щом тя счете, че е изпълнила необходимите условия за дадена категория данни.

               (5)

               Румъния е попълнила въпросника относно защитата на данните, както и въпросника относно данните за регистрацията на превозните средства.

               (6)

               Нидерландия е осъществила успешно пилотно изпитване с Румъния.

               (7)

               Беше проведено посещение за оценка в Румъния и белгийско-нидерландският екип за оценка изготви доклад относно това посещение, който беше предаден на съответната работна група на Съвета.

               (8)

               На Съвета беше предоставен доклад за цялостна оценка, в който са представени обобщено резултатите от въпросника, посещението за оценка и пилотното изпитване относно данните за регистрацията на превозните средства,

         ПРИЕ НАСТОЯЩОТО РЕШЕНИЕ:
   Член 1
   За целите на автоматизирано търсене на данни за регистрацията на превозните средства, Румъния изпълни изцяло общите разпоредби за защита на данните на глава 6 от Решение 2008/615/ПВР и има право да получава и предоставя лични данни, съгласно член 12 от посоченото решение, считано от датата на влизане в сила на настоящото решение.
   Член 2
   Настоящото решение влиза в сила в деня на приемането му.

      Съставено в Брюксел на 12 септември 2011 година.

            За Съвета

            Председател

         M. DOWGIELEWICZ

      (1)  ОВ L 210, 6.8.2008 г., стр. 1.

      (2)  ОВ L 210, 6.8.2008 г., стр. 12.


title: 2011/22/ЕС: Решение на Европейската централна банка от 13 декември 2010 година относно внасянето на капитала на Европейската централна банка от националните централни банки извън еврозоната (ЕЦБ/2010/28)

text:
               15.1.2011

               BG

               Официален вестник на Европейския съюз

               L 11/56

         РЕШЕНИЕ НА ЕВРОПЕЙСКАТА ЦЕНТРАЛНА БАНКА
   от 13 декември 2010 година
   относно внасянето на капитала на Европейската централна банка от националните централни банки извън еврозоната
   (ЕЦБ/2010/28)
   (2011/22/ЕС)
   ГЕНЕРАЛНИЯТ СЪВЕТ НА ЕВРОПЕЙСКАТА ЦЕНТРАЛНА БАНКА,
   като взе предвид Устава на Европейската система на централните банки и на Европейската централна банка (наричан по-долу „Уставът на ЕСЦБ“), и по-специално член 47 от него,
   като има предвид, че:

               (1)

               Член 47 от Устава на ЕСЦБ предвижда, че централните банки на държавите-членки, предмет на дерогация (наричани по-долу „НЦБ извън еврозоната“), не внасят записания от тях капитал, освен ако генералният съвет, като действа с мнозинство, представляващо поне две трети от записания капитал на Европейската централна банка (ЕЦБ) и поне половината от притежателите на дялове, не вземе решение, че следва да бъде внесен един минимален процент като вноска за покриване на оперативните разходи на ЕЦБ.

               (2)

               Член 1 от Решение ЕЦБ/2008/28 от 15 декември 2008 г. за определяне на мерките, необходими за внасянето на капитала на Европейската централна банка от участващите национални централни банки (1) предвижда, че НЦБ извън еврозоната плащат 7 % от вноската си в капитала на ЕЦБ, считано от 1 януари 2009 г.

               (3)

               В Решение ЕЦБ/2008/23 от 12 декември 2008 г. относно процентното участие на националните централни банки в алгоритъма за записване на капитала на Европейската централна банка (2) се определя алгоритъмът за записване на капитала на ЕЦБ в съответствие с член 29.3 от Устава на ЕСЦБ и се установяват теглата, присвоени на всяка национална централна банка в капиталовия алгоритъм, считано от 1 януари 2009 г. (наричани по-долу „тегла в капиталовия алгоритъм“).

               (4)

               Съгласно член 1 от Решение ЕЦБ/2010/26 от 13 декември 2010 г. относно увеличаването на капитала на Европейската централна банка (3) капиталът на ЕЦБ се увеличава с 5 милиарда евро от 5 760 652 402,58 евро на 10 760 652 402,58 евро, считано от 29 декември 2010 г.

               (5)

               Увеличаването на капитала на ЕЦБ би наложило НЦБ извън еврозоната да платят 7 % от съответния им дял в увеличения капитал, въпреки че оперативните разходи на ЕЦБ не оправдават по-голяма вноска в абсолютно изражение. За да се избегне тази увеличена вноска за оперативните разходи на ЕЦБ от НЦБ извън еврозоната, е необходимо да се намали процентът, който внасят НЦБ извън еврозоната, така че сумите, които подлежат на внасяне, да останат на същото ниво,

         ПРИЕ НАСТОЯЩОТО РЕШЕНИЕ:
   Член 1
   Размер и форма на записания и внесен капитал
   Всяка НЦБ извън еврозоната внася 3,75 % от дела си в записания капитал на ЕЦБ, считано от 29 декември 2010 г. Предвид теглата в капиталовия алгоритъм, определени в член 2 от Решение ЕЦБ/2008/23, всяка НЦБ извън еврозоната притежава общ записан и внесен капитал в размерите, посочени срещу името ѝ в таблицата, както следва:

               НЦБ извън еврозоната

               Записан капитал към 29 декември 2010 г.
               (в евро)

               Внесен капитал към 29 декември 2010 г.
               (в евро)

               Българска народна банка

               93 467 026,77

               3 505 013,50

               Česká národní banka

               155 728 161,57

               5 839 806,06

               Danmarks Nationalbank

               159 634 278,39

               5 986 285,44

               Eesti Pank

               19 261 567,80

               722 308,79

               Latvijas Banka

               30 527 970,87

               1 144 798,91

               Lietuvos bankas

               45 797 336,63

               1 717 400,12

               Magyar Nemzeti Bank

               149 099 599,69

               5 591 234,99

               Narodowy Bank Polski

               526 776 977,72

               19 754 136,66

               Banca Națională a României

               265 196 278,46

               9 944 860,44

               Sveriges Riksbank

               242 997 052,56

               9 112 389,47

               Bank of England

               1 562 145 430,59

               58 580 453,65

         Член 2
   Коригиране на внесения капитал
   1.   Тъй като всяка НЦБ извън еврозоната вече е внесла 7 % от дела си в записания капитал на ЕЦБ към 28 декември 2010 г. съгласно Решение ЕЦБ/2008/28, всяка една от тях внася допълнителната сума, посочена в таблицата по-долу, която представлява разликата между внесения капитал, посочен в член 1, и внесената по-рано сума:

               НЦБ извън еврозоната

               (в евро)

               Българска народна банка

               2 421,63

               Česká národní banka

               4 034,75

               Danmarks Nationalbank

               4 135,95

               Eesti Pank

               499,04

               Latvijas Banka

               790,95

               Lietuvos bankas

               1 186,56

               Magyar Nemzeti Bank

               3 863,01

               Narodowy Bank Polski

               13 648,22

               Banca Națională a României

               6 870,95

               Sveriges Riksbank

               6 295,79

               Bank of England

               40 473,51

         2.   НЦБ извън еврозоната заплащат на ЕЦБ сумите, определени в параграф 1, посредством отделен превод чрез Трансевропейската автоматизирана система за брутен сетълмент на експресни преводи в реално време (TARGET2) на 29 декември 2010 г.
   3.   Ако дадена НЦБ извън еврозоната няма достъп до TARGET2, тя превежда определената в параграф 1 сума по сметка, която е посочена своевременно от ЕЦБ или НЦБ извън еврозоната.
   Член 3
   Заключителни разпоредби
   1.   Настоящото решение влиза в сила на 29 декември 2010 г.
   2.   Решение ЕЦБ/2008/28 се отменя с действие от 29 декември 2010 г.
   3.   Позоваванията на Решение ЕЦБ/2008/28 се смятат за позовавания на настоящото решение.

      Съставено във Франкфурт на Майн на 13 декември 2010 година.

            Председател на ЕЦБ

         Jean-Claude TRICHET

      (1)  ОВ L 21, 24.1.2009 г., стр. 81.

      (2)  ОВ L 21, 24.1.2009 г., стр. 66.

      (3)  Вж. страница 53 от настоящия брой на Официален вестник.